SKUPNO STALIŠČE (ES) št. 3/2009,

ki ga je sprejel Svet dne 20. novembra 2008

z namenom sprejetja Uredbe (ES) št. …/2009 Evropskega parlamenta in Sveta z dne … o statističnih podatkih o fitofarmacevtskih sredstvih

(Besedilo velja za EGP)

(2009/C 38 E/01)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

po posvetovanju z Odborom regij,

v skladu s postopkom, določenim v členu 251 Pogodbe (2),

ob upoštevanju naslednjega:

V Sklepu št. 1600/2002/ES Evropskega parlamenta in Sveta z dne 22. julija 2002 o šestem okoljskem akcijskem programu Skupnosti (3) je bilo priznano, da je treba vpliv pesticidov na zdravje ljudi in okolje, zlasti vpliv fitofarmacevtskih sredstev, ki se uporabljajo v kmetijstvu, še dodatno zmanjšati. Poudaril je potrebo po doseganju bolj trajnostne rabe pesticidov in pozval k večjemu splošnemu zmanjšanju tveganj in uporabi pesticidov v skladu s potrebno zaščito pridelka.

Komisija je v Sporočilu Svetu, Evropskemu parlamentu in Evropskemu ekonomsko-socialnemu odboru z naslovom „Naproti tematski strategiji o trajnostni rabi pesticidov“ priznala potrebo po natančnih, usklajenih in posodobljenih statističnih podatkih o prodaji in uporabi pesticidov na ravni Skupnosti. Takšni statistični podatki so potrebni za ocenjevanje politik Evropske unije o trajnostnem razvoju in za izračun ustreznih kazalnikov tveganja za zdravje ljudi in okolje v zvezi z rabo pesticidov.

Usklajeni in primerljivi statistični podatki Skupnosti o prodaji in rabi pesticidov so nujni za razvoj in spremljanje zakonodaje in politik Skupnosti v okviru tematske strategije o trajnostni rabi pesticidov.

Ker bodo vplivi Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4) vidni šele po letu 2006, ko bo končano prvo vrednotenje aktivnih snovi za uporabo v biocidnih pripravkih, Komisija in večina držav članic trenutno nimajo dovolj znanja ali izkušenj, da bi lahko predlagale nadaljnje ukrepe v zvezi z biocidi. Področje uporabe te uredbe bi bilo zato treba omejiti na fitofarmacevtska sredstva, vključena v Uredbo (ES) št. …/2009 Evropskega parlamenta in Sveta z dne … o dajanju fitofarmacevtskih sredstev v promet (5) , v zvezi s katerimi že obstaja veliko izkušenj o zbiranju podatkov.

Izkušnje Komisije pri večletnem zbiranju podatkov o prodaji in uporabi fitofarmacevtskih sredstev so pokazale potrebo po usklajeni metodologiji za zbiranje statističnih podatkov na ravni Skupnosti tako pri dajanju v promet kot tudi pri uporabnikih. Poleg tega bi morali biti za dosego cilja izračuna natančnih kazalnikov tveganja v skladu s cilji tematske strategije o trajnostni rabi pesticidov statistični podatki podrobno opredeljeni vse do aktivnih snovi.

Med različnimi možnostmi zbiranja podatkov, ki so bile ocenjene pri presoji vpliva tematske strategije o trajnostni rabi pesticidov, je bilo obvezno zbiranje podatkov priporočeno kot najboljša možnost, ker bi omogočilo hiter in stroškovno učinkovit razvoj natančnih in zanesljivih podatkov o dajanju v promet in uporabi fitofarmacevtskih sredstev.

Prenos podatkov urejajo pravila, določena v Uredbi (ES) št. 322/97 in v Uredbi Sveta (Euratom, EGS) št. 1588/90 z dne 11. junija 1990 o prenosu zaupnih podatkov na Statistični urad Evropskih skupnosti (7) . Ukrepi, ki se sprejmejo v skladu z navedenima uredbama, zagotavljajo fizično in logično varstvo podatkov ter zagotavljajo, da ne pride do nezakonitega razkritja zaupnih podatkov ali do njihove nestatistične rabe pri pripravi in diseminaciji statističnih podatkov Skupnosti.

Zlasti bi bilo treba Komisiji podeliti pooblastila za opredelitev tretiranih površin in za prilagoditev Priloge III. Ker so ti ukrepi splošnega obsega in so namenjeni spreminjanju nebistvenih določb te uredbe z njenim dopolnjevanjem z novimi nebistvenimi določbami, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

Ker cilja te uredbe, in sicer vzpostavitve skupnega okvira za sistematično pripravo statističnih podatkov Skupnosti o dajanju v promet in uporabi fitofarmacevtskih sredstev, države članice ne morejo zadovoljivo doseči in ker ta cilj lažje doseže Skupnost, Skupnost lahko sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta uredba ne prekoračuje okvirov, ki so potrebni za doseganje navedenega cilja.

SPREJELA NASLEDNJO UREDBO:

Člen 1

Vsebina, področje uporabe in cilji

1. Ta uredba vzpostavlja skupni okvir za sistematično pripravo statističnih podatkov Skupnosti o dajanju v promet in uporabi fitofarmacevtskih sredstev.

2. Statistični podatki zadevajo:

3. Statistični podatki se skupaj z drugimi ustreznimi podatki uporabljajo zlasti za namene člena 14 Direktive 2009/…/ES Evropskega parlamenta in Sveta z dne … o določitvi okvira za ukrepe Skupnosti za doseganje trajnostne rabe pesticidov (5).

Člen 2

Opredelitve pojmov

V tej uredbi se uporabljajo naslednje opredelitve pojmov:

„snovi“ pomenijo snovi, kot so opredeljene v členu 3 Uredbe (ES) št. …/2009, vključno z aktivnimi snovmi, varovali in sinergisti;

„kmetijsko gospodarstvo“ pomeni kmetijsko gospodarstvo, kot je opredeljeno v Uredbi (ES) št. …/20009 Evropskega parlamenta in Sveta z dne … o raziskovanjih o strukturi kmetij in raziskovanju o metodah kmetijske proizvodnje (5) .

Člen 3

Zbiranje, prenos in obdelava podatkov

1. Države članice zberejo podatke, potrebne za specifikacijo karakteristik, navedenih v prilogah I in II, s pomočjo:

2. Države članice pošljejo Komisiji (Eurostatu) statistične rezultate, vključno z zaupnimi podatki, v skladu s časovnim razporedom in v časovnih presledkih iz prilog I in II. Podatki se predložijo v skladu z razvrstitvijo iz Priloge III.

3. Države članice pošljejo podatke v elektronski obliki v skladu z ustrezno tehnično obliko, ki jo Komisija (Eurostat) sprejme v skladu z regulativnim postopkom iz člena 6(2).

4. Komisija (Eurostat) zaradi zaupnosti pred objavo združi podatke glede na kemijske razrede ali kategorije izdelkov, kot je navedeno v Prilogi III, in pri tem ustrezno upošteva varstvo zaupnih podatkov na ravni posamezne države članice. V skladu s členom 15 Uredbe (ES) št. 322/97 nacionalni organi in Komisija (Eurostat) uporabljajo zaupne podatke izključno v statistične namene.

Člen 4

Ocena kakovosti

1. Za namene te uredbe se kakovost podatkov, ki bodo preneseni, ocenjuje z naslednjih vidikov:

„ustreznost“ označuje stopnjo, do katere statistični podatki izpolnjujejo sedanje in potencialne potrebe uporabnikov;

„dostopnost“ in „jasnost“ pomenita pogoje in načine, kako lahko uporabniki pridobijo, uporabijo in razlagajo podatke;

2. Države članice Komisiji (Eurostatu) predložijo poročila o kakovosti prenesenih podatkov, kot je navedeno v prilogah I in II. Komisija (Eurostat) oceni kakovost prenesenih podatkov.

Člen 5

Izvedbeni ukrepi

1. Komisija sprejme ustrezno tehnično obliko za prenos podatkov v skladu z regulativnim postopkom iz člena 6(2).

2. Komisija sprejme opredelitev „tretirane površine“ iz oddelka 2 Priloge II. Navedeni ukrep, namenjen spreminjanju nebistvenih določb te uredbe z njenim dopolnjevanjem, se sprejme v skladu z regulativnim postopkom s pregledom iz člena 6(3).

3. Komisija lahko spremeni usklajeno razvrstitev snovi, kot je opredeljena v Prilogi III, da bi jo prilagodila spremembam seznama aktivnih snovi, sprejetega v skladu s členom 78(3) Uredbe (ES) št. …/2009. Navedeni ukrepi, namenjeni spreminjanju nebistvenih določb te uredbe z njenim dopolnjevanjem, se sprejmejo v skladu z regulativnim postopkom s pregledom iz člena 6(3).

Člen 6

Postopek v odboru

1. Komisiji pomaga Odbor za statistični program.

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Rok iz člena 5(6) Sklepa 1999/468/ES je tri mesece.

3. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.

Člen 7

Poročilo

Komisija vsakih pet let Evropskemu parlamentu in Svetu predloži poročilo o izvajanju te uredbe. V tem poročilu se ocenijo zlasti kakovost predloženih podatkov iz člena 4, obremenitev podjetij, kmetijskih gospodarstev in nacionalnih uprav ter uporabnost teh statističnih podatkov v okviru tematske strategije o trajnostni rabi pesticidov, zlasti ob upoštevanju ciljev iz člena 1. Poročilo po potrebi vsebuje predloge za nadaljnje izboljšanje kakovosti podatkov in zmanjšanje obremenitve podjetij, kmetijskih gospodarstev in nacionalnih uprav.

Prvo poročilo se predloži do 1. januarja … (10).

Člen 8

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

(1) UL C 256, 27.10.2007, str. 86.

(2) Mnenje Evropskega parlamenta z dne 12. marca 2008 (še ni objavljeno v Uradnem listu) in Skupno stališče Sveta z dne 20. novembra 2008 in Stališče Evropskega parlamenta z dne … (še ni objavljeno v Uradnem listu)

(3) UL L 242, 10.9.2002, str. 1.

(4) UL L 123, 24.4.1998, str. 1.

(5) UL L …

(6) UL L 52, 22.2.1997, str. 1.

(7) UL L 151, 15.6.1990, str. 1.

(8) UL L 184, 17.7.1999, str. 23.

(9) UL L 181, 28.6.1989, str. 47.

(10) Osem let po sprejetju te uredbe.

primerjavo med podatki o fitofarmacevtskih sredstvih, ki so se uporabljala v petletnem obdobju, in o fitofarmacevtskih sredstvih, danih v promet v teh petih letih.

Referenčno obdobje načeloma znaša največ 12 mesecev in vključuje vse uporabe fitofarmacevtskih sredstev, ki so povezane s pridelkom.

UTEMELJITEV SVETA

I. UVOD

Komisija je 12. decembra 2006 Svetu na osnovi člena 285(1) Pogodbe o ES predložila predlog (1) uredbe o statistiki o fitofarmacevtskih sredstvih.

Evropski parlament je sprejel mnenje na prvi obravnavi marca 2008 (glej dok. 7412/08).

Ekonomsko-socialni odbor je sprejel mnenje julija 2007 (2). Odbor regij je junija 2007 sklenil, da mnenja ne bo sprejel.

Dne 20. novembra 2008 je Svet sprejel skupno stališče v skladu s členom 251 Pogodbe ES.

II. CILJI

Cilj predloga je zagotoviti zbiranje primerljivih statističnih podatkov v vseh državah članicah, kar omogoča izračun drugih ustreznih podatkovnih usklajenih kazalnikov tveganja.

Zlasti zagotavlja usklajena pravila za zbiranje in širjenje podatkov o dajanju fitofarmacevtskih sredstev v promet in njihovi uporabi. Državam članicam naroča, da redno zbirajo podatke, daje pa jim tudi navodila, kako naj podatke zbirajo in jih pošiljajo Komisiji.

III. ANALIZA SKUPNEGA STALIŠČA

1. Splošne ugotovitve

Evropski parlament je v prvi obravnavi 12. marca 2008 sprejel 26 sprememb. Svet je v skupnem stališču upošteval 5 sprememb. Od teh je sprememba 5 v celoti vključena, medtem ko so spremembe 10, 13, 18 in 32 vključene smiselno ali delno.

Skupno stališče vsebuje tudi druge spremembe, ki jih Evropski parlament ni predvidel in v katerih so obravnavana številna vprašanja, ki so jih med pogajanji izpostavile države članice.

Vnesenih je bilo tudi več tehničnih in redakcijskih sprememb zaradi opredelitve področja uporabe nekaterih določb, jasnejše ubeseditve uredbe ter zagotovitve pravne varnosti ali zaradi večje skladnosti z drugimi akti Skupnosti.

2. Posebne pripombe

— Razširitev področja uporabe uredbe

Svet sprememb 1, 6, 7, 8, 12, 15, 21 in 26 ni sprejel, saj meni, da bi bila razširitev področja uporabe na več kot le prodajo in uporabo v breme pošiljalcev podatkov in uprav.

— Vključitev biocidov

Svet sprememb 11, 12, 22, 33 in 34 ni sprejel, saj so znanje o biocidih in izkušnje z njimi še omejene, njihov učinek pa je neznan, ker se sektor šele razvija.

— Izbor virov podatkov

Sprememba 14

Če bi zahtevali, da Komisija odobri metode, bi bil za to potreben drag in težaven postopek. V skladu z načelom subsidiarnosti je izbor metod za zbiranje podatkov ali virov podatkov v pristojnosti držav članic.

— Ocenjevanje zbranih podatkov s strani kvalificirane skupine strokovnjakov

Sprememba 31

Svet takšnega ocenjevanja ne more sprejeti, ker presega namen uredbe.

— Redno prilagajanje seznama snovi na podlagi sedanje ocene aktivnih snovi

Sprememba 19

Ta predlog lahko privede do nepotrebnega povečanja upravnega bremena.

— Zaupnost

Spremembe 16, 25, 30

Komisija je obvezana sprejeti vse potrebne ukrepe, da zagotovi varstvo zaupnih podatkov, ki jih posredujejo države članice, kakor je določeno v uredbi (ES) št. 322/97. Zato v zvezi s tem ni treba uvajati novih določb ali sklicev.

— Letna obveznost poročanja o količinah fitofarmacevtskih sredstev

Spremembi 15 in 23

Uredba določa, da morajo države članice Komisiji posredovati zahtevane statistične podatke. Države članice izberejo metode za zbiranje podatkov ali vire podatkov, ki se jim zdijo najprimernejši. Obveznost glede poročanja o količinah proizvedenih fitofarmacevtskih sredstev, ki so bile uvožene ali izvožene, je treba upoštevati v okviru uredbe o dajanju fitofarmacevtskih sredstev v promet.

— Objava podatkov

Spremembi 25 in 28

Svet v okviru te uredbe državam članicam ne more naložiti, da objavijo svoje statistične podatke. Uredba določa, da morajo države članice zbirati potrebne podatke, statistične rezultate pa posredovati Komisiji.

— Opredelitve

Opredelitve so bile spremenjene, da bi upoštevali opredelitve iz uredbe o dajanju fitofarmacevtskih sredstev v promet in da bi jih z njimi uskladili.

— Vodilna načela

Točnost ni našteta med načeli, ki urejajo statistične podatke Skupnosti v skladu z uredbo (ES) št. 322/97, kar je navedeno v uvodni izjavi 8. Svet spremembe 3 zato ne more sprejeti. Vendar pa je Svet to načelo ohranil med merili kakovosti v členu 4.

— Sklic na uredbo (ES) št. 322/97 in uredbo (ES) št. 1588/90

Vključena je bila nova uvodna izjava 8a, da bi pojasnili okvir, v katerem je treba opraviti prenos podatkov, ter opozorili na to, kako se zagotovi zaupnost podatkov.

— Cilji

Svet se strinja s tem, da bo v člen 1 vstavil sklic na člen 14 direktive o trajnostni rabi pesticidov. Vendar pa Svet ne more sprejeti tega, da naj bi bil namen uredbe izvesti in oceniti tematsko strategijo o trajnostni rabi pesticidov, kot je predlagal EP v spremembi 10.

— Ocena kakovosti

Svet je uvedel člen o oceni kakovosti (člen 4). Vidiki ocene kakovosti so bili že vključeni v druge statistične akte, kot so uredbe Evropskega parlamenta in Sveta o popisih prebivalstva in stanovanj, statistiki mesa in živinoreje, statistiki energetike ter statističnih podatkih glede prostih delovnih mest v Skupnosti.

— Izvedbeni ukrepi

Člen o oceni kakovosti, ki ga je uvedel Svet, je precej specifičen, zato je bilo črtano sklicevanje na regulativne postopke za poročila o kakovosti in ukrepe za poročanje. Poleg tega je bila opredelitev „površine, na katerih se uporablja posamezna snov“ prestavljena iz priloge II v člen 5, prestavljena pa je bila tudi možnost Komisije, da spremeni usklajeno razvrstitev, in sicer iz priloge III v člen 5.

— Priloga II, oddelek I, obseg

Svet se je odločil, da bo državam članicam zagotovil širok manevrski prostor za izbiro pridelkov, ki bodo zajeti. Poročilo o izvajanju uredbe v skladu s členom 7 bo priložnost za oceno, ali je treba spremeniti izbor pridelkov.

IV. SKLEP

Svet meni, da skupno stališče predstavlja uravnoteženo in realistično rešitev za več pomislekov glede te prve pobude za zbiranje podatkov, ki so primerljivi s podatki o fitofarmacevtskih sredstvih. Svet z zanimanjem pričakuje konstruktivne razprave z Evropskim parlamentom, ki bodo omogočile primeren dogovor o tej uredbi.

(1) UL C 126 of 7.6.2007, str. 5.

(2) UL C 256 of 27.10.2007, str. 86.